Parikkalasta
Parikkalasta kirjoitetaan meille t. k. 21 p:nä näytteeksi, millä tavalla Parikkalaiset seuraavat aikaa ja mikä henki on vielä vallanpäällä. Kun kysymyksessä oli viina tulvan vähentäminen kunnasta siten, että maksettaisiin 20, 10 tahi 5 markkaa kunnan puolesta palkintoa sille jonka ilmiannosta salakapakoitsija tulisi saatetuksi lailliseen edesvastaukseen, niin eräs vanha kapakan pitäjä väitti "että se ei ole oikian ihmisen työtä, jotta rahan edestä olla ilmiantajana, sen oikia ihminen tekee ilmankin", ja se mielipide näkyi voittaneen kannatusta yleisesti. - Ajatelkaapas kuntalaiset, minkälaisen hyveen esimerkkinä tulee perheen isä olemaan lapsilleen, kuin päihtyneenä kapakasta kotiin kömpii. Tuoko hän siunauksen vai kirouksen? Taitaako hän sitten ohjata lapsiaan parempaan siveyteen kuin minkä edustajana itse on ja voipiko semmoinen elää sovussa veljensä, sisariensa eli isänsä tai äitinsä kanssa? Ei suinkaan. Se tuopi tullessaan riitaa, eripuraisuutta.

</div>

Huomautukset
 Lähde: Wiipurin Sanomat 27.4.1890 sivu 3
 t. k. = tämän kuukauden
 p:nä = päivänä

Anonyymi
Alkoholi
Karjala
Wiipurin Sanomat
1890